钦定古今图书集成/明伦汇编/宫闱典/第072卷 > 《贺册皇太子表》张九龄
## 钦定古今图书集成/明伦汇编/宫闱典/第072卷 > 《贺册皇太子表》张九龄

臣言：“伏奉今月二十日制，册立皇太子者。伏以皇太
子天实生德，睿哲夙备，爰以吉辰，光膺盛典。伏惟开元神武皇帝陛下建储固本，体天合圣。万方之心，永
贞是属；一人有庆，大赉斯在。臣某待罪南郡，不获称
庆阙庭，欣跃之诚，寔百恒品。无任悚跃庆抃之至！谨
遣所部官宣义郎行枝江县尉杨崇先奉表陈贺以
闻。臣诚喜诚抃，顿首顿首，死罪死罪谨言。”